Valminud on internetiohutuse mängu “Suurim julgus” õpetajate versioon
5.10 Tagasi kooli e-tund “Kuidas kavalad lepingud ja interneti anonüümsus toovad kaasa kohtuvaidluse?” 10.-12. klassile
2.10 Tagasi kooli e-tund “Kuidas noor teadmatusest kohtupinki satub?” 7.-9. klassile
Põhikooli õpilastele ja õpetajatele on valminud uus õppeplatvorm Cybergram
#000000
Valminud on internetiohutuse mängu “Suurim julgus” õpetajate versioon
#000001
5.10 Tagasi kooli e-tund “Kuidas kavalad lepingud ja interneti anonüümsus toovad kaasa kohtuvaidluse?” 10.-12. klassile
#000002
2.10 Tagasi kooli e-tund “Kuidas noor teadmatusest kohtupinki satub?” 7.-9. klassile
#000003
Põhikooli õpilastele ja õpetajatele on valminud uus õppeplatvorm Cybergram
#000004
Vihjeliini kaudu saab märku anda veebis toimuvast lapse seksuaalsest väärkohtlemisest
#000005
Täna, 18. novembril on laste seksuaalse väärkohtlemise vastane päev. Laste kaitse seksuaalse väärkohtlemise eest nõuab erinevaid meetmeid ning tihedat siseriiklikku- ja rahvusvahelist koostööd. MTÜ Lastekaitse Liit pakub tasuta veebipõhist teenust , kuhu saab anonüümselt, ilma oma isikuandmeid edastamata, anda infot internetis levivast laste seksuaalset väärkohtlemist esitavast materjalist.
#000006
Eesti vihjeliin sai eelmisel aastal 553 teadet, millest 132 sisaldas laste seksuaalset väärkohtlemist. „Oluline on kõigil, kes märkavad lapse seksuaalset väärkohtlemist ükskõik kas füüsilises ruumis või veebis, sellest teada anda, ja seda mitte ainult täna, vaid iga päev,“ ütles projekti Targalt Internetis koordinaator Malle Hallimäe, kelle sõnul saame üheskoos kaasa aidata laste turvalisemale elukeskkonnale.
#000007
Üle maailma on taolisi vihjeliine 41 riigis, kes kõik annavad oma panuse ebaseadusliku materjali eemaldamisele internetist. 2019. aastal analüüsisid erinevad vihjeliinid üle maailma 456 055 pilti ja videot, millest 320 672 sisaldas laste seksuaalset väärkohtlemist ning need eemaldati internetist. 91% ohvritest olid tüdrukud ning 92% olid nooremad kui 13 aastat (INHOPE, 2019).
#000008
Seksuaalhuvi laste või neid kujutavate piltide vastu ei ole uus fenomen. Digitehnoloogia ja internet on lihtsustanud laste seksuaalse väärkohtlemise jäädvustamist, levitamist ja selle kättesaadavust. Sellise materjali valmistamiseks kasutatud laps on ohver, kelle tervist ja väärikust on julmalt kuritarvitatud. Videote ja piltide veebis ringlemine tähendab lapse seksuaalset väärkohtlemist üha uuesti ja uuesti. Samuti esineb risk, et laste seksuaalset väärkohtlemist esitavat pildimaterjali fantaasiate rahuldamiseks tarbiv täiskasvanu võib säärase käitumise üle kanda ka reaalsusesse. Seetõttu on oluline tõkestada internetis sellise sisuga materjali levikut.
#000009
Vihjeliin on Lastekaitse Liidu poolt pakutav veebipõhine teenus, mis võimaldab internetikasutajal edastada teavet, kui ta märkab veebis lapse seksuaalset väärkohtlemist esitavat materjali. Vihjeliin on avatud alates 2011.aasta veebruarist.
#000010
Igal aastal 18.novembril tähistatava laste seksuaalse väärkohtlemise vastane päev on Euroopa Nõukogu algatus, millega juhitakse tähelepanu laste kaitsmisele seksuaalse väärkohtlemise eest.
#000011
Vaata ja loe lisaks: 
#000012
Kui näed, et laps vajab abi, helista tasuta 116 111.
#000014